CELEX: 62008TN0535
Language: sk
Date: 2008-12-08 00:00:00
Title: Vec T-535/08: Žaloba podaná 8. decembra 2008 – Tuzzi fashion/ÚHVT – El Corte Inglés (Emidio Tucci)

7.3.2009   
            
            
               SK
            
            
               Úradný vestník Európskej únie
            
            
               C 55/28
            
         Žaloba podaná 8. decembra 2008 – Tuzzi fashion/ÚHVT – El Corte Inglés (Emidio Tucci)
   (Vec T-535/08)
   (2009/C 55/52)
   Jazyk žaloby: angličtina
   Účastníci konania
   
      Žalobkyňa: Tuzzi fashion GmbH (Fulda, Nemecko) (v zastúpení: R. Kunze a G. Würtenberger, lawyers)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: El Corte Inglés, SA (Madrid, Španielsko)
   Návrhy žalobkyne
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 23. septembra 2008 vo veci R 1561/2007-2 a
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: obrazová známka „Emidio Tucci“ pre výrobky v triede 25.
   
      Majiteľ ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: prihláška nemeckej slovnej ochrannej známky č. 1 078 843 „Tuzzi“ pre výrobky v triede 25; prihláška medzinárodnej slovnej ochrannej zámky č. 496 835 s účinkami v Rakúsku, vo Francúzsku, v Beneluxe a v Poľsku „Tuzzi“ pre výrobky v triede 25; obchodné meno „TUZZI FASHION GMBH“ používané pri obchodovaní s odevmi v Nemecku.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 a ods. 4 nariadenia Rady č. 40/94, keďže odvolací senát dospel k nesprávnemu záveru o pravdepodobnosti zámeny medzi dotknutými ochrannými známkami. Porušenie článku 73 nariadenia Rady č. 40/94, keďže odvolací senát sa nevysporiadal vyčerpávajúcim spôsobom s tvrdeniami, ktoré uviedla žalobkyňa a neobjektívne vyjadril dôvody, na ktorých zakladá svoje rozhodnutie. Porušenie článku 74 nariadenia Rady č. 40/94, keďže odvolací senát sa neobmedzil na skúmanie skutkových okolností, dôkazov a tvrdení, ktoré uviedli, alebo predložili účastníci konania. Porušenie článku 79 nariadenia Rady č. 40/94, keďže pri svojom posúdení obrany žalobkyne spočívajúcej na zneužití práv odvolací senát nezohľadnil všeobecné procesné zásady uznávané členskými štátmi.